The xx

The xx er et band bestående av tre personer fra Wandsworth, sørvest i London, England, som ble startet i 2005. De fire originale medlemmene møttes på Elliott School, hvor Hot Chip, Burial og Four Tet også startet. Keyboardisten Baria Qureshi forlot bandet, med den grunn at hun var blitt utslitt.

Gruppens debutalbum, xx, fikk mye ros av kritikerne, og ble rangert som «universal acclaim» på Metacritic. Albumet ble også plassert på flere «Årets»-lister, hvor Rolling Stone plasserte albumet på #9, mens NME plasserte det på #2. NME plasserte også bandet på nummer seks i deres NME The Future 50 list i 2009.

Historie

Debutalbumet deres, xx, ble gitt ut på Young Turks Records den 18. august 2009. Selv om bandet hadde jobbet med både Diplo og Kwes., ble xx produsert av bandet selv.,mens Jamie Smith og Rodaidh McDonald stod for miksingen. Albumet ble spilt inn i en liten garasje som var en del av XL Records sitt studio, ofte om natten, noe som endte med at albumet er ganske stille og hviskende. Bandet turnerte med The Big Pink og Micachu. Singelen «Crystalised» var ukens singel på iTunes (UK) fra 18. august 2009.

Sangen «Intro» ble brukt i en reklame fra AT&T med Apolo Anton Ohno. Den ble ofte vist under NBCs dekning av Vinter-OL 2010 i Vancouver, Canada. Den samme sangen ble brukt i seriene Cold Case og Law & Order på nederlandsk TV, mens sangen «VCR» ble brukt i en episode av Lie to Me I episode 7 av BBCs spin-off av EastEnders, E20, ble deres versjon av «Teardrops» brukt. Sangen «Heart Skipped a Beat» ble brukt i en episode av 90210 i 2009. «Islands» ble brukt i en episode av det Golden Globe-vinnende dramaet Grey's Anatomy. «Crystalised» ble brukt i den 13. episoden av den 3. sesongen av Gossip Girl. «Stars» ble brukt i E4s ungdomsdrama, Misfits, i desember 2009. I januar 2010 spilte the XX en turne med 11 utsolgte datoer i Skandinavia og Tyskland, sammen med New Look. «VCR» ble også brukt under Karl Lagerfelds høst/vinter 2011 moteshow.

Høsten 2012 ble sangen «Intro» også benyttet i en reklamefilm for Danske Bank.

Den andre gitaristen og keyboardisten Baria Qureshi forlot bandet i 2009. Til å begynne med ble det påstått at dette var på grunn av utmattelse, men bandet annonserte senere at dette valget ble gjort på grunnlag av «personlige uoverensstemmelser».

Det ble nylig annonsert at Matt Groening hadde valgt bandet til å spille under All Tomorrow's Parties-festivalen han holder i mai 2010 i Mineheard, England. I tillegg skal bandet spille under fem av de mest populære musikkfestivalene i Nord-Amerika, Bonnaroo, Coachella, Sasquatch, Lollapalooza og Austin City Limits.

Diskografi

Album

Singler

Musikkvideoer
«Basic Space»
«Crystalised»
«VCR»
«Islands»

Gjesteopptredener
 Kwesachu Mixtape Vol.1 by Kwes. & Micachu (5. juni 2009)

Demoer, cover og remikser
 «Blood Red Moon» (Sandra D)
 «Hot Like Fire» – Aaliyah (Bonus CD)
 «Teardrops» – Womack and Womack (Bonus CD)
 «Do You Mind» (Bonus CD)
 «You've Got The Love» – The Source/Florence and the Machine – (The xx Remix)
 «Space Bass» (Jamie xx's Basic Space Remix)
 «Closer» – Ne-Yo – (Romy fra The xx – produsert av Kwes. & Micachu)
 «Pull My Heart Away» – Jack Penate – (Jamie xx Remix)
 «Insects» («VCR» B-side & xx Bonus CD)
 «Warrior (The XX Remix)» [Magic Wands – Magic, Love & Dreams EP]
 «The Afterlife (The XX Remix)» [YACHT – The Afterlife EP]

Referanser

Eksterne lenker
 
 
 
 
 The XX på MySpace

Band fra 2000-årene
Band etablert i 2005
Indiepop-band